Diari Oficial de la Generalitat Valenciana


Sumari del DOGV 3983, del 20-04-2001 (2001/3373)

Informació pública de l'alternativa tècnica de programa d'actuació integrada per al desenvolupament de la UE-3 de sòl urbà residencial de les normes subsidiàries de Museros.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3373


Organisme emissor
:   Ajuntament de Museros

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament de la UE-3 de sòl urbà residencial de les normes subsidiàries de Museros. [2001/F3373]
  
Per mitjà de la Resolució de l'Alcaldia de data 12 de març de 2001, es va acordar:
  
Primer
  
Sotmetre a informació pública l'alternativa tècnica de programa d'actuació integrada presentada per la mercantil Balcón de Museros, SL, per al desenvolupament de la UE-3 de sòl urbà residencial de les normes subsidiàries de Museros, per gestió indirecta, comprensiva de modificació de l'ordenació detallada del projecte d'urbanització i projecte de reparcel·lació.
  
Segon
  
Sol·licitar del Registre de la Propietat de Moncada el preceptiu certificat registral de domini i càrregues dels titulars afectats pel procediment reparcel·latori, en virtut del que s'estableix en l'article 69.1 de la Llei Reguladora de l'Activitat Urbanística.
  
Tercer
  
Remetre avís amb el contingut d'aquest acord i abans de la publicació de l'edicte al domicili fiscal de qui conste en el cadastre com a titular de drets afectats per l'actuació proposada, així com notificar-ho als propietaris interessats en l'expedient de referència.
  
Quart
  
La informació pública s'anunciarà mitjançant la publicació d'un edicte en un periòdic de la Comunitat Valenciana i posteriorment o simultàniament en el Diari Oficial de la Generalitat Valenciana, i s'hi podran presentar al·legacions durant el termini d'un mes, a la modificació de l'ordenació detallada, i presentar al·legacions i alternatives tècniques durant el termini de 20 dies hàbils a l'alternativa tècnica de programa, que comprén projecte de reparcel·lació i projecte d'urbanització, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb l'article 46.3 de l'esmentada Llei Reguladora de l'Activitat Urbanística.
  
Cinqué
  
Així mateix, es podran presentar proposicions juridicoeconòmiques durant els cinc dies següents al venciment del termini d'exposició pública de les alternatives tècniques que s'hagueren presentat. Si durant els 10 primers dies dels 20 anteriorment esmentats alguna persona física o jurídica es compromet a presentar una alternativa tècnica de programa, substancialment distinta a la inicial, i prestara caució d'això, els terminis quedaran prorrogats per 20 dies addicionals.
  
Sisé
  
L'acte d'obertura de pliques es realitzarà en la següent data hàbil a la conclusió del termini per a presentar-les, i s'alçarà acta del resultat i desenvolupament d'aquesta, com també podrà ser objecte de consulta i al·legació per les persones interessades durant els 10 dies hàbils següents al de l'obertura.